Ferenc Déak

Ferenc Déak (Söjtör, 1803ko urriaren 17a – Budapest, 1876ko urtarrilaren 28a) hungariar politikaria izan zen.

Hungariako antzinako familia noble batean jaio zen. Politikaririk garrantzitsuenetako bat izan zen 1840ko hamarkadan hasi ziren erreformen garaian. Bere morroiak askatu zituen eta bere borondatez zergak ordaintzea erabaki zuen, nahiz eta ez zuen horretarako obligaziorik familia noblekoa zelako.

1848ko Hungariako Iraultzan, politikan indarkeria erabiltzearen aurka agertu zen, eta Lajos Batthyányren gobernuan Justizia ministro izatea onartu zuen. Habsburgotarren monarkiaren eta Lajos Kossuthen liberalen arteko konpromiso bat lortzen saiatu zen, porrot egin zuena eta gobernutik dimititu zuena. Parlamentuan jarraitu zuen eta Apirileko legeak defendatu zituen.

1850eko hamarkadan politikatik erretiratu zen eta erresistentzia pasiboaren ikurra izan zen. Bere jabetza István Széchenyiri saldu ondoren, Budapestera joan zen jarduera politikoari berrekitera. Austria-Hungariako konpromisoa eta 1868ko Hungariar nazionalitateen Legea onartu zituen.

"Nazioko gizon jakintsua" bezala ezaguna izan zen.

Kategoria:Hungariako politikariak
Kategoria:Budapesten hildakoak